O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “Elektron tijoratni jadal rivojlantirish chora-tadbirlari to‘g‘risida” 2018-yil 14-maydagi PQ-3724-son

O‘zbekiston Respublikasi Prezidentining “Elektron tijoratni jadal rivojlantirish chora-tadbirlari to‘g‘risida” 2018-yil 14-maydagi PQ-3724 -son qaroriga muvofiq Vazirlar Mahkamasi qaror qiladi: 
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. Vazirlik va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Axborot texnologiyalari va kommunikatsiyalarini rivojlantirish vaziri A.I. Axmedxadjayev zimmasiga va O‘zbekiston Respublikasi Vazirlar Mahkamasi Elektron hukumat, telekommunikatsiya infratuzilmasini rivojlantirish va axborot xavfsizligini ta’minlash masalalari axborot-tahlil departamentiga yuklansin.
 2. Vazirlar Mahkamasining “Plastik kartochkalar asosida hisob-kitob qilish tizimini yanada rivojlantirish chora-tadbirlari to‘g‘risida” 2004-yil 24-sentabrdagi 445-son qarorining (O‘zbekiston Respublikasi QT, 2004-y., 9-son, 94-modda) 4-bandi quyidagi tahrirda bayon etilsin: 
 “4. Belgilab qo‘yilsinki, plastik kartochkalardan foydalanib tovarlarni sotishda va xizmatlar ko‘rsatishda xo‘jalik yurituvchi subyektlar tomonidan beriladigan terminal cheklari, shuningdek, qonun hujjatlariga muvofiq elektron tijorat ishtirokchilari tomonidan xizmatlar ko‘rsatish jarayonida axborot tizimlari tomonidan shakllantiriladigan, bitimlardagi tomonlarni identifikatsiyalash imkonini beruvchi elektron cheklar, kvitansiyalar, xabarlar va boshqa usullar kvitansiyalar, talonlar, chiptalarga hamda tovarlar va xizmatlarga haq to‘langanligini tasdiqlovchi ularga tenglashtirilgan boshqa hujjatlarga tenglashtiriladi”. 
 4. Vazirlar Mahkamasining 2012-yil 19-dekabrdagi 356-son qarori (O‘zbekiston Respublikasi QT, 2012-y., 12-son, 87-modda) bilan tasdiqlangan Axborot-kommunikatsiya texnologiyalarini rivojlantirish jamg‘armasi to‘g‘risidagi nizom 5-bandining “b” kichik bandida:
 a) quyidagi mazmundagi yigirmanchi xatboshi qo‘shilsin: 
 “elektron tijorat sohasida davlat miqyosidagi ijtimoiy ahamiyatga ega loyihalarni ishlab chiqish, amalga oshirish va qo‘llab-quvvatlash”;
 b) yigirmanchi — yigirma uchinchi xatboshlar tegishli ravishda yigirma birinchi — yigirma to‘rtinchi xatboshilar deb hisoblansin.
 6. Vazirlar Mahkamasining “O‘zbekiston Respublikasida tashqi savdo operatsiyalari monitoringini takomillashtirishga doir qo‘shimcha chora-tadbirlar to‘g‘risida” 2014-yil 21-iyuldagi 199-son qarorining (O‘zbekiston Respublikasi QT, 2014-y., 7-son, 74-modda) 31-bandida:
 a) birinchi xatboshiga “shuningdek, elektron tijorat orqali amalga oshiriladigan uch ming AQSh dollarigacha bo‘lgan tovarlar (ishlar, xizmatlar) eksporti” so‘zlari qo‘shilsin;
 b) quyidagi mazmundagi to‘rtinchi xatboshi qo‘shilsin:
 “Bojxona yuk deklaratsiyasi ro‘yxatidan o‘tkazish talabi elektron tijorat orqali amalga oshiriladigan uch ming AQSh dollarigacha bo‘lgan tovarlar (ishlar, xizmatlar)ni eksport qilishga tatbiq etilmaydi”;
 v) to‘rtinchi xatboshi beshinchi xatboshi deb hisoblansin.
 7. Vazirlar Mahkamasining 2015-yil 20-iyuldagi 197-son qarori (O‘zbekiston Respublikasi QT, 2015-y., 7-son, 61-modda) bilan tasdiqlangan Eksport-import operatsiyalarini amalga oshirishda davlat bojxona xizmati organlariga taqdim etiladigan hujjatlar ro‘yxati I bo‘limining 2-bandi quyidagi tahrirda bayon etilsin:
 “2. Bojxona yuk deklaratsiyasi, qonun hujjatlarida belgilangan tartibda yo‘lovchi bojxona deklaratsiyasini to‘ldirish yo‘li bilan tovarlarni deklaratsiyalash va elektron tijorat orqali uch ming AQSh dollarigacha bo‘lgan tovarlar (ishlar, xizmatlar) realizatsiya qilish hollari bundan mustasno”.
 8. Vazirlar Mahkamasining ““Elektron tijorat to‘g‘risida” O‘zbekiston Respublikasi Qonuniga o‘zgartish va qo‘shimchalar kiritish haqida” 2015-yil 22-maydagi O‘RQ-385-son O‘zbekiston Respublikasi qonunini amalga oshirish chora-tadbirlari to‘g‘risida” 2015-yil 8-sentabrdagi 259-son qarori (O‘zbekiston Respublikasi QT, 2015-y., 9-son, 78-modda) 3-bandining ikkinchi xatboshi quyidagi tahrirda bayon etilsin: 
 “Bunda 3000 (uch ming) AQSh dollargacha bo‘lgan tovarlar elektron tijorat orqali Tashqi savdo operatsiyalarining yagona elektron axborot tizimiga kiritmasdan va yuk bojxona delaratsiyasini rasmiylashtirmasdan, pochta xizmatlarini ko‘rsatish qoidalariga muvofiq realizatsiya qilinishi mumkin”.
 9. Vazirlar Mahkamasining “Elektron tijoratda bitimlarni amalga oshirish tartibini yanada takomillashtirish chora-tadbirlari to‘g‘risida” 2016-yil 2-iyundagi 185-son qarorida (O‘zbekiston Respublikasi QHT, 2016-y., 23-son, 266-modda): 
 a) 2-bandning uchinchi xatboshisi quyidagi tahrirda bayon etilsin:
 “elektron tijorat orqali realizatsiya qilingan tovarlarni sotuvchiga va yetkazib beruvchiga shaxsiy mulk, ijara va boshqa foydalanish huquqiga asosan tegishli bo‘lgan avtomobil transportida O‘zbekiston hududi bo‘ylab yetkazib berishda shahar, shahar atrofi, shaharlararo va xalqaro avtomobilda yo‘lovchilar va yuk tashishlarni amalga oshirish uchun litsenziya olish talab qilinmaydi, qonunchilikda belgilangan holatlar bundan mustasno”; 
 b) 1-ilovaning 48-bandida:
 quyidagi mazmundagi uchinchi va to‘rtinchi xatboshilar qo‘shilsin:
 “virtual terminallar (E-POS) orqali xaridorga naqd pulni qabul qilganligi to‘g‘risida elektron chek yoki boshqa tasdiqlovchi hujjatni majburiy yuborgan hamda inkassatsiya qoidalariga qat’iy rioya qilgan holda pul mablag‘larini xizmat ko‘rsatuvchi bankka topshirish sharti bilan;
 to‘lov terminallaridan foydalangan holda tadbirkorlik subyektlarining korporativ bank kartalari, shuningdek, elektron to‘lov tizimlari orqali”;
 uchinchi va to‘rtinchi xatboshilar tegishli ravishda beshinchi va oltinchi xatboshilar deb hisoblansin;
 v) 2-ilovaning 7-pozitsiyasi chiqarib tashlansin.
 10. Vazirlar Mahkamasining 2017-yil 6-apreldagi 185-son qarori (O‘zbekiston Respublikasi QT, 2017-y., 4-son, 40-modda) bilan tasdiqlangan Dori vositalarini va tibbiy buyumlarni chakana realizatsiya qilish tartibi to‘g‘risidagi nizomga quyidagi mazmundagi 41-band qo‘shilsin:
 “41. Elektron tijorat orqali dori vositalari va tibbiyot buyumlarini realizatsiya qilish, faqat saqlash va yetkazib berishda ularning xavfsizligini ta’minlash tartibi va talablariga qat’iy rioya qilgan hamda qonun hujjatlari talablarini inobatga olgan holda amalga oshirishga ruxsat etiladi”.